Päevakorrapunkt nr 4

Võru Vallavolikogu 22.11.2017

otsus nr ….

EELNÕU

**O T S U S 22.11.2017 nr**

Võru

**Võru Vallavalitsuse koosseisu kinnitamine**

Vabariigi Valitsuse 22.06.2017 määruse nr 105 „Lasva valla, Orava valla, Sõmerpalu valla, Vastseliina valla ja Võru valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ alusel moodustus Võru Vallavolikogu valimistulemuste väljakuulutamise päeval, s.o 21. oktoobril 2017 Võru valla, Lasva valla, Sõmerpalu valla, Vastseliina valla ja Orava valla ühinemisel uus omavalitsusüksus Võru vald.

Haldusreformi seaduse § 16 lõike 2 alusel lähtutakse kuni haldusterritoriaalse korralduse muutmise tulemusena moodustunud Võru valla uue põhimääruse kehtestamiseni ühinemislepingus kokku lepitud ühinenud kohaliku omavalitsuse üksuse põhimäärusest. Sama seaduse § 16 lõike 3 kohaselt võib kuni haldusterritoriaalse korralduse muutmise tulemusena moodustunud Võru valla põhimääruse kehtestamiseni kasutada ühinemislepingus kokku lepitud ühineva valla sümboolikat.

Lasva valla, Orava valla, Sõmerpalu valla, Vastseliina valla ja Võru valla ühinemise puhul on tegemist Vabariigi Valitsuse poolt algatatud haldusterritoriaalse korralduse muudatusega. Antud hetkel on kehtivad kaks ühinemislepingut: Lasva valla, Sõmerpalu valla ja Võru valla ühinemisleping ning Orava valla ja Vastseliina valla ühinemisleping. Nimetatud viie valla vahel ei ole sõlmitud ühinemiskokkulepet. Rahandusministeeriumi poolt välja töötatud dokumendi „Soovituslikud juhised ühinemiskokkuleppe koostamiseks“ alusel tuleb lähtuda sellest ühinemislepingust, mille alusel on tekkinud kriteeriumitele vastav KOV, kui mõlemal osapoolel on ühinemisleping. Antud juhul on selleks lepinguks Lasva valla, Sõmerpalu valla ja Võru valla ühinemisleping.

Lasva valla, Sõmerpalu valla ja Võru valla ühinemislepingu punkti 4.4. alusel lähtutakse uue valla põhimääruse kehtestamiseni Võru valla põhimäärusest ning punkti 4.5. alusel lähtutakse kuni uue sümboolika kehtestamiseni Võru valla sümboolikast.´

Võru valla põhimääruse § 25 lg 2 kohaselt toimub vallavalitsuse isikulise koosseisu kinnitamine avalikul hääletamisel poolthäälte enamusega. Kohaliku omavalitsuse korralduse seaduse“ § 22 lõike 1 punkti 17 alusel on valitsuse liikmete kinnitamine volikogu ainupädevuses.

Lähtudes eeltoodust ning kohaliku omavalitsuse korralduse seaduse § 22 lõike 1 punkti 17, Võru Vallavolikogu 18.04.2012.a. määruse nr 47 „Võru valla põhimääruse § 25 lg 2 alusel ja tulenevalt vallavanem Kalmer Puusepp`a ettepanekust, Võru Vallavolikogu

o t s u s t a b:

1. Kinnitada Võru Vallavalitsuse liikmeteks:

1.1……………………….

1.2……………………….

1.3……………………….

1.4………………………..

1.5………………………..

1.6 ………………………..

2. Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

3. Otsus jõustub vastuvõtmise momendist.

Aare Hollo

volikogu esimees

**Seletuskiri Võru Vallavolikogu otsuse eelnõu „ Võru Vallavalitsuse liikmete kinnitamine“ juurde**

Kohaliku omavalitsuse korralduse seaduse“ (edaspidi KOKS) § 22 lõike 1 punkti 17 alusel on volikogu ainupädevuses valitsuse liikmete kinnitamine ja nende vabastamine valitsuse liikmete kohustustest ning palgaliste valitsusliikmete ametisse nimetamine ja ametist vabastamine.

Võru Vallavolikogu valis 01.11.2017.a. volikogu istungil vallavanemaks Kalmer Puusepp`a.

KOKS § 28 lõike 1 kohaselt on vallavanemal valituks osutumise päevast volitus moodustada valitsus. Sama paragrahvi lõike 2 kohaselt sätestatakse valitsuse moodustamise üksikasjalik kord valla põhimääruses ning lõike 3 kohaselt saab vallavanem seaduses ja valla põhimääruses ettenähtud volitused valitsuse ametisse kinnitamise päevast. KOKS § 482 sätestab valitsuse liikmele esitatavad nõuded. Lõike 1 järgi võib valitsuse liikmeks kinnitada täieliku teovõimega Eesti Vabariigi kodaniku, kes valdab eesti keelt keeleseaduses ja keeleseaduse alusel antud õigusaktis ametnikule esitatud nõuete ulatuses. Lõike 2 kohaselt ei või valitsuse liikmeks kinnitada isikut, kellel on karistatus tahtlikult toimepandud kuriteo eest.

**Väljavõte Võru valla põhimäärusest**

**§ 24.** **Vallavalitsus ja selle koosseis**

 (1) Vallavalitsuse moodustab volikogu.

 (2) Vallavalitsuse koosseisu kuuluvad vallavanem ja vallavalitsuse liikmed.

 (3) Vallavalitsuse liikmete arvu ja struktuuri kinnitab volikogu.

 (4) Vallavanema valib ja nimetab ametisse volikogu.

**§ 25.** **Vallavalitsuse liikmete kinnitamine**

 (1) Pärast vallavalitsuse liikmete arvu ja struktuuri kinnitamist esitab vallavanem volikogule kirjalikult vallavalitsuse liikmete nimekirja ametisse kinnitamiseks.

 (2) Kui volikogu ei otsusta teisiti, tutvustab kandidaatide nimekirjas olev isik ennast enne hääletamist, volikogu liikmel on õigus esitada igale kandidaadile üks küsimus.

 (3) Vallavalitsuse koosseisu ametisse kinnitamine toimub avalikul hääletamisel poolthäälte enamusega.

 (4) Vallavalitsuse liikmed kinnitatakse ametisse vallavanema volituste ajaks.

 (5) Kui vallavalitsuse liige vabastatakse vallavalitsuse liikme kohustustest enne volituste tähtaja lõppu, kinnitatakse ametisse uus vallavalitsuse liige vallavanema esildise alusel käesolevas paragrahvis sätestatud korras.

**§ 26.** **Vallavalitsuse volituste tähtaeg**

 (1) Vallavalitsus saab oma volitused vallavalitsuse ametisse kinnitamise päeval. Kui vallavanem esitab vähem vallavalitsuse liikmete kandidaate, kui on volikogu otsusega kinnitatud vallavalitsuse liikmete arv, saab vallavalitsus oma volitused, kui on ametisse kinnitatud üle poole vallavalitsuse koosseisust.

 (2) Vallavalitsus esitab lahkumispalve volikogu uue koosseisu esimesel istungil. Pärast lahkumispalve esitamist täidab vallavalitsus oma ülesandeid kuni uue vallavalitsuse ametisse kinnitamiseni.

Inge Vill

Võru Vallavalitsus

vallasekretär